**DECRET ALCALDIA APROVACIO INICIAL PROJECTE REPARCELACIO DEL PLA DE MILLORA URBANA NÚM. 1-B DEL MUNICIPI DE ROSSELLÓ**

**ANTECEDENTS :**

1.- Vist el Projecte de Reparcel·lació del Pla de Millora Urbana Núm. 1-B del municipi de Rosselló, en la modalitat de compensació bàsica, presentat amb data d’entrada al Registre municipal el dia 22 de Juny de 2016, núm. 511 per En Sebastià Jordana Tersa en la seva condició de President i legal representant de l’entitat Junta de Compensació Urbanística Provisional del Pla de Millora Urbana PMU 1B del municipi de Rosselló.

2.- Vist que s’ha presentat, també, el corresponent Projecte d’Urbanització del mateix sector objecte de reparcel·lació, que es tramitarà simultàniament en expedient independent.

3.- Vist el contingut del referit Projecte de Reparcel·lació, formulat als efectes de dur a terme el desenvolupament de les determinacions previstes en el planejament que executa (PMU-1B), amb l’objecte de la distribució justa entre les persones interessades dels beneficis i càrregues de l’ordenació urbanística, la regularització de les finques per adaptar la seva configuració a les exigències del planejament, la situació sobre parcel·les determinades i en zones aptes per a l’edificació de l’aprofitament establert pel planejament urbanístic, tant l’adjudicat a les persones propietàries com aquell que correspon a l’administració actuant d’acord amb els deures de cessió de sòl amb aprofitament establerts legalment i la cessió gratuïta, a favor de l’Administració municipal, dels terrenys destinats a sistemes urbanístics, i la determinació de les quotes d’urbanització a càrrec de les persones propietàries.

4.- Atès que el contingut del Projecte de Reparcel·lació es dóna compliment a allò preceptuat als articles 144 a 150 del Decret 305/2006, de 18 de juliol, pel qual s’aprova el Reglament de la Llei d’Urbanisme, i que així mateix el document s’adapta a les determinacions de la legislació urbanística, d’acord amb l’informe tècnic municipal de data 11 de Juliol de 2016, i informe jurídic municipal de la mateixa data.

5.- Atès que el planejament derivat que executa el Projecte de Reparcel·lació presentat –el Pla de Millora Urbana Núm. 1B de Rosselló- NO és executiu a data d’avui per manca de publicació oficial al DOGC a l’estar pendent la prestació de la garantia a què es refereix els articles 106.3 i 107.3 del Text refós de la Llei d’Urbanisme del 2010; no obstant, és admissible l’aprovació inicial del Projecte de Reparcel·lació si es condiciona l’executivitat de la seva aprovació definitiva a la prèvia executivitat del Pla de Millora del PMU-1B i a la prèvia o simultània aprovació del Prohecte d’Urbanització, d’acord amb les previsions de l’article 125.6 del Reglament de la Llei d’Urbanisme, Decret 305/2006, de 18 de juliol.

6.- D’acord amb les atribucions que em confereix l’article 53.1.s) del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya,

\_

**RESOLC:**

**PRIMER.-** Aprovar inicialment el Projecte de Reparcel·lació del Pla de Millora Urbana Num 1 B del Municipi de Rosselló, que s’executa pel sistema de reparcel·lació, modalitat compensació bàsica, presentat per En Sebastià Jordana i Tersa, en nom i representació de la Junta de Compensació Urbanística Provisional del Pla de Millora Urbana PMU 1B del municipi de Rosselló

**SEGON.-** Sotmetre el referit Projecte de Reparcel·lació a informació pública per termini d’un mes, mitjançant la publicació al Butlletí Oficial de la Província de Lleida, a un dels diaris de premsa periòdica de més divulgació a l’àmbit municipal, al Tauler d’Anuncis de la Corporació, així com a la pàgina web de l’Ajuntament, podent consultar-se el mateix de dilluns a divendres, de 9,00 a 14,00 hores al Servei d’Urbanisme de l’Ajuntament de Rosselló, Avd Catalunya 2, 2ª Planta, i simultàniament, concedir tràmit d’audiència a les persones que consten com interessades per idèntic termini, mitjançant citació personal.

**TERCER.-** Condicionar expressament l’executivitat de l’aprovació definitiva que en el seu cas es pugui acordar a la prèvia executivitat del Pla de Millora Urbana Núm. 1B i a la prèvia aprovació definitiva del Projecte d’Urbanització que es tramita simultàniament. A tal efecte, recordar a la Junta de Compensació Provisional del PMU-1B que resta pendent la càrrega de prestar la garantia prevista en l’article 106.3 del Text Refós de la Llei d’Urbanisme del 2010 com a condició necessària per donar curs a la publicació oficial del pla de millora urbana al DOGC i dotar-lo d’executivitat.

**QUART.** Trametreuna còpia del projecte de reparcel·lació al Registre de la Propietat núm. 4 de Lleida, per tal que informi sobre les esmenes que, en el seu cas, siguin necessàries per possibilitar la inscripció registral un cop aprovat definitivament el projecte.

**CINQUÈ**.- Informar que contra aquesta resolució no pot interposar-se cap recurs, perquè té la consideració d’acte de tràmit, sense perjudici dels recursos que poden interposar-se contra la resolució d’aprovació definitiva, si s’escau.

A Rosselló, 25 de Juliol de 2016.

L’Alcalde

Signat : Josep Abad Fernandez